stanford-oval/wikipedia huggingface dataset:
Tim Powers

Tim Powers vuonna 2005
Timothy Thomas Powers (s. 29. helmikuuta 1952 Buffalo, Yhdysvallat) on yhdysvaltalainen fantasia- ja tieteiskirjailija. Hän muutti vanhempiensa kanssa Kaliforniaan ollessaan seitsemänvuotias. Powers asuu nykyäänkin Kaliforniassa vaimonsa Serenan kanssa.
Powers valmistui kandidaatiksi California State Universitystä vuonna 1976. Työkseen Powers opettaa kirjoittamista oman kirjallisen työnsä ohella. Hän oli kuuluisan tieteiskirjailija Philip K. Dickin läheinen ystävä ja luottomies. Heidän tyylinsä eivät muistuta toisiaan, mutta molemmilla on taipumus muuttaa nykypäivän todellisuutta omakseen.kenen mukaan?
Powers on voittanut teoksistaan Paheiden palatsi ja Anubiksen portit arvostetun Philip K. Dick -palkinnon vuosina 1984 ja 1986. Powersilta on toistaiseksi suomennettu vain Paheiden palatsi sekä Anubiksen portit kahdessa osassa.
Suomennetut teokset

Paheiden palatsi.  ((Dinner at deviant’s palace, 1985.) Suomentanut Jukka Jääskeläinen)  Kirjayhtymä, 1990.  ISBN 951-26-3136-9
Anubiksen portit-sarja:
Anubiksen portit I (Anubis Gates, 1983). Suom. Jukka Jääskeläinen, 1992, Kirjayhtymä.
Anubiksen portit II (Anubis Gates, 1983). Suom. Jukka Jääskeläinen, 1993, Kirjayhtymä.
Suomentamattomat teokset

Fault Lines-sarja:
Last Call, 1992.
Expiration Date, 1995.
Earthquake Weather, 1997.
Muita teoksia:
An Epitaph in Rust, 1976.
The Skies Discrowned, 1976 (uusintajulkaisu nimellä Forsake the Sky, 1986).
The Drawing of the Dark, 1979.
On Stranger Tides, 1987.
The Stress of Her Regard, 1989.
Declare, 2000.
Three Days to Never, 2006.
A Soul in a Bottle, 2006.
Hide Me Among the Graves, 2012.
Medusa's Web, 2016.
Alternate Routes, 2018.
Forced Perspectives, 2020.
Kokoelmia:
The Way Down the Hill, 1986.
Where They Are Hid, 1995.
Night Moves and Other Stories, 2001.
The Devils in the Details (yhdessä James P. Blaylockin kanssa), 2003.
Strange Itineraries, 2004.
The Bible Repairman and Other Stories, 2011.
Down and Out in Purgatory: The Collected Stories of Tim Powers, 2017.
Aiheesta muualla

Leena Peltonen: Paheiden palatsi. Aikakone 4/1990.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Belgia  Yhdysvallat  Japani  Tšekki  Australia  Korea  Kroatia  Alankomaat  Puola  Portugali 
Tieteilijät:  CiNii 
Henkilöt:  Trove 
Muut:  Europeana  IdRef
Elizabeth Kostova

| Elizabeth Kostova |
| --- | --- |
 Elizabeth Kostova vuonna 2007.
Henkilötiedot
Syntynyt: 26. joulukuuta 1964 (ikä 59) New London, Connecticut, Yhdysvallat
Ammatti:  kirjailija
Kirjailija
Tuotannon kieli: englanti
Esikoisteos:  Historiantutkija (2005)
Aiheesta muualla
[www.elizabethkostova.com Kotisivut]
Löydä lisää kirjailijoitaKirjallisuuden teemasivulta
Elizabeth Kostova (s. 26. joulukuuta 1964 New London, Connecticut) on yhdysvaltalainen kirjailija. Hän on suorittanut loppututkinnon Yalen yliopistossa, ja hänellä on maisterin tutkinto (Master of Fine Arts) luovasta kirjoittamisesta Michiganin yliopistosta, jossa hän voitti Hopwood-palkinnon parhaasta tekeillä olevasta romaanista.
Kostovan esikoisromaani Historiantutkija (The Historian) julkaistiin vuonna 2005, ja kirja on saanut suuren suosion. WSOY julkaisi Arto Schroderuksen suomennoksen seuraavana vuonna. Historiallista kauhua hipova jännityskirja sijoittuu 1930-, 1950- ja 1970-luvuille (epilogi vuoteen 2008) ja kertoo ihmisvereen viehtyneen Draculan tarinan historiantutkijan näkökulmasta. Kirjassa yhdistelläänkin tositapahtumia, historiallista materiaalia ja fiktiota. Sony osti romaanin elokuvaoikeudet jo ennen sen julkaisua.
Tuotanto

Historiantutkija.  ((The Historian, 2005.) Suomentanut Arto Schroderus)  WSOY, 2006.  ISBN 951-0-31722-5
The Swan Thieves, 2010.
The Shadow Land, 2017.
Stephen R. Donaldson

| Stephen R>  Donaldson |
| --- | --- |
 Donaldson jakamassa nimikirjoituksia vuonna 2007.
Henkilötiedot
Syntynyt: 13. toukokuuta 1947 (ikä 77) Cleveland, Ohio, Yhdysvallat
Ammatti:  kirjailija
Aiheesta muualla
www.stephenrdonaldson.com
Löydä lisää kirjailijoitaKirjallisuuden teemasivulta
Stephen Reeder Donaldson (s. 13. toukokuuta 1947) on yhdysvaltalainen fantasia- ja tieteiskirjailija. Hän on kirjoittanut teoksia perinteisestä fantasiasta avaruusoopperaan.
Stephen R. Donaldson syntyi Clevelandissa, mutta eli suuren osan lapsuudestaan Intiassa. Donaldson opiskeli yliopistossa Yhdysvalloissa ja valmistui vuonna 1971 pääaineenaan englannin kieli ja kirjallisuus. Donaldson on voittanut fantasiakirjoillaan useita palkintoja, muun muassa John W. Campbell -palkinnon vuonna 1979 ja World Fantasy Awardin vuonna 2000.
Donaldson tunnetaan parhaiten kolmesta Thomas Covenant -trilogiasta. Kaksi ensimmäistä sarjaa julkaistiin 1970-luvun lopulla ja 1980-luvun alussa. Kolmannen ja viimeisen julkaiseminen alkoi vuonna 2004. Kirjat ovat myyneet erittäin hyvin, ja ne on käännetty useille kielille. Covenant-kirjoja on myyty yli kuusi miljoonaa kappaletta, ja niitä myydään joka vuosi kymmeniä tuhansia kappaleita.
Donaldson on romaaniensa ohella kirjoittanut myös paljon novelleja.
Suomeksi Donaldsonilta on julkaistu vain yksi teos, Berek Puolikäden paluu vuonna 1988. Useimpien arvostelijoiden mukaan suomennos on epäonnistunut eikä välitä todellista kuvaa teoksesta.
Vaikutteet

Vaikka Donaldson usein mainitaan J. R. R. Tolkienin seuraajana, hänen tarinoihinsa ovat vaikuttaneet paljon myös William Shakespeare, Mervyn Peake ja Richard Wagnerin oopperat. Thomas Covenantin aikakirjat ja Mordant's Need -sarja myös käyttää ”vaihtoehtoisen maailman” kaavaa hieman samaan tapaan kuin C. S. Lewis Narnia-kirjoissaan. Huomionarvoinen vaikute Mordant's Neediin on myös Roger Zelaznyn Amber-sarja.
Thomas Covenantin aikakirjat

Donaldsonin tunnetuin henkilöhahmo on Thomas Covenant, spitaalinen yhteiskunnan hylkiö, joka tempautuu mukaan The Land -nimisen maailman eeppiseen fantasiaseikkailuun. Tässä maagisessa maassa heikko Covenant on ennustettu sankari, jolla on hallussaan lähes rajaton mahti. Hänen tehtävänsä on tuhota paha Lord Foul the Despiser, joka haluaa murtaa vankilanaan toimivan maailman päästäkseen jälleen taistelemaan arkkivihollistaan Luojaa vastaan.
Covenantia vain ei urakkaan ryhtyminen kiinnosta – hän kieltäytyy pitämästä maailmaa edes totena sen elävän taikuuden vuoksi. Rajatonta mahtiaan Covenant ei osaa käyttää eikä halua opetella – koska voima tuo mukanaan vastuuta, täydellisen voimaton voi olla myös täysin vastuuton.
Teokset > Suomennettu tuotanto

Berek Puolikäden paluu: Thomas Covenant Epäuskojan aikakirjat 1.  ((Lord Foul’s bane. The chronicles of Thomas Covenant the Unbeliever, Book one, 1977.) Suomentanut Pentti Isomursu)  Helsinki:  Tammi, 1988.  ISBN 951-30-6844-7
novelli ”Tuhatjalkainen” (1991), teoksessa Värisyttävä kosketus, 1992.
Teokset > Muu (suomentamaton) tuotanto

Thomas Covenant Epäuskojan aikakirjat I:
The Illearth War, 1977.
The Power that Preserves, 1977.
Thomas Covenant Epäuskojan aikakirjat II:
The Wounded Land, 1980.
The One Tree, 1982.
White Gold Wielder, 1983.
Mordant's Need
The Mirror of Her Dreams (1986)
A Man Rides Through (1987)
The Gap Cycle (scifiä)
The Gap into Conflict: The Real Story (1990)
The Gap into Vision: Forbidden Knowledge (1991)
The Gap into Power: A Dark and Hungry God Arises (1992)
The Gap into Madness: Chaos and Order (1994)
The Gap into Ruin: This Day All Gods Die (1996)
Novellikokoelmia:
Gilden-Fire (1981) (Thomas Covenant -teokseen The Illearth War alun perin kirjoitettu pätkä, joka saksittiin pois editointivaiheessa.)
Daughter of Regals and Other Tales (1984)
Reave the Just and Other Tales (1998)
Epic Fantasy in the Modern World: A Few Observations (1986)
Axbrewder/Fistoulari -teokset;
The Man who Killed his Brother (1980) (alun perin julkaistu nimellä Reed Stephens)
The Man who Risked his Partner (1984) (alun perin julkaistu nimellä Reed Stephens)
The Man who Tried to Get Away (1990)  (alun perin julkaistu nimellä Reed Stephens)
The Reed Stephens Novels (2001) (kolmen ensimmäisen "The Man Who" -romaanin yhteisnide)
The Man Who Fought Alone (2001)
The Man Who Tried to Get Away (2004)
Gilden-Fire on Illearth Warista käsikirjoitusvaiheessa poistettu noin 70-sivuinen osuus. Se julkaistiin ensin itsenäisenä teoksena, mutta sisällytettiin myöhemmin Daughter of Regals -kokoelmaan. Kyseessä on kirjailijan mukaan vain ylimääräinen aineisto, jota ei alun perin pitänyt julkaista ollenkaan.
Aiheesta muualla

www.stephenrdonaldson.com (englanniksi)
Stephen R. Donaldson Internet Speculative Fiction Database -sivustolla (englanniksi)
Risingshadow-sivusto
Leena Peltonen: Berek Puolikäden paluu. Aikakone 4/1988.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Latvia  Tšekki  Australia  Alankomaat  Puola 
Taiteenala:  MusicBrainz 
Henkilöt:  DDB  Trove 
Muut:  Europeana  IdRef
Bumetanidi

| --- | --- |

Bumetanidi
Systemaattinen (IUPAC) nimi
3-(butyyliamino)-4-fenoksi-5-sulfamoyylibentsoehappo
Tunnisteet
CAS-numero: 28395-03-1
ATC-koodi: C03CA02
PubChem CID: 2471
DrugBank: DB00887
Kemialliset tiedot
Kaava: C17H20N2O5S 
Moolimassa: 364,42
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 230,5 °C 
Farmakokineettiset tiedot
Hyötyosuus: n. 80%
Proteiinisitoutuminen: 97%
Metabolia: Hepaattinen
Puoliintumisaika: 1–1,5 h
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Bumetanidi (C17H20N2O5S) on sulfonamideihin kuuluva lääkeaine. Sitä käytetään diureettina eli nesteenpoistolääkkeenä muun muassa sydämen vajaatoiminnan, korkean verenpaineen sekä keuhkopöhön hoidossa.
Vaikutusmekanismi ja sivuvaikutukset

Bumetanidi vaikuttaa munuaisten Henlen lingossa ja estää natrium- ja kloridi-ionin takaisinimeytymistä. Tämä lisää veden ja natrium-, kalium-, kalsium- ja kloridi-ionien eritystä virtsaan ja poistaa näin nestettä kehosta. Bumetanidi on jopa 40 kertaa tehokkaampi diureetti kuin yleisesti käytetty furosemidi.
Bumetanidin sivuvaikutukset ovat melko samankaltaisia kuin furosemidilla. Se voi aiheuttaa päänsärkyä ja huonovointisuutta ja suurentuneen kaliumin erityksen takia hypokalemiaa. Bumetanidi ei ole kuulohermoille yhtä haitallinen kuin furosemidi, mutta se voi aiheuttaa lihaskramppeja, joita furosemidi ei aiheuta.
Synteesi

Bumetanidin synteesin lähtöaine on 4-klooribentsoehappo, joka ensimmäisessä vaiheessa sulfonoidaan klooririkkihapon avulla. Tämän jälkeen muodostuva 4-kloori-3-kloorisulfonyylibentsoehappo nitrataan ja nitrattu yhdiste reagoi ammoniakin kanssa muodostaen 5-aminosulfonyyli-4-kloori-3-nitrobentsoehappoa. Tämä tuote reagoi natriumfenolaatin kanssa, joka korvaa kloorin, ja nitroryhmä pelkistetään platinakatalyytin ja vedytyksen avulla aminoryhmäksi. Viimeisessä vaiheessa pelkistetty yhdiste reagoi butanolin kanssa muodostaen bumetanidia.
Buridanin aasi

Yhdysvaltalainen poliittinen pilakuva noin vuodelta 1900.
Buridanin aasi on tahdon vapautta koskevissa kiistoissa käytetty Jean Buridanin deterministisellä kannalla pilaileva paradoksaalinen esimerkki. Paradoksissa aasi kuolee nälkään kahden yhtäläisen ja yhtä lähellä olevan heinätukon välissä, koska ei ole mitään ratkaisevaa syytä, joka vetäisi sitä voimakkaammin jommankumman heinätukon puoleen.
Paradoksin ratkaisuksi voidaan esittää, että paikalleen jääminen on myös vaihtoehto. Tällöin kyse onkin valinnasta paikalleenjäämisen ja kumman tahansa heinätukon välillä. Koska paikalleen jäämisestä seuraa kuolema valitsee aasi(kin) kumman tahansa heinätukon. Heinätukkojen välisen valinnan voi tehdä ihan millä tahansa perusteella, vaikkapa arpomalla, kunhan sen tekee.
Aasi ei esiinnyt Buridanin omissa säilyneissä teksteissä. Buridanilla samassa roolissa on koira kahden lihakulhon välissä.
Nancy A. Collins

Nancy A. Collins.
Nancy Averill Collins (s. 1959) on yhdysvaltalainen kauhukirjailija. Häneltä on suomennettu Bram Stoker -palkittu esikoisromaani Musta yö – tummat lasit (1989).
Suomennettu romaani

Musta yö – tummat lasit.  ((Sunglasses after dark, 1989.) Suomennos: Ulla Selkälä. Fan-sarja)  Helsinki:  WSOY, 1994.  ISBN 951-0-19410-7
Suomennetut novellit

”Aphra” (1993), teoksessa Värisyttävä kosketus 2, 1995.
”Friikit” (1990), teoksessa Tulilintu, 1993.
”Mustan nahkan raivottaret” (1995), teoksessa Himon anatomia, 1997.
”Paholaisrakastaja” (1991), teoksessa Kuoleman kirjat 2, 1993.
”Jortsut joka yö” (1991), Tähtivaeltaja 3/1995.
”Vargr Rules!” (1992), teoksessa Rock on rajaton kauhu, 1993.
Bullvaleeni

| Bullvaleeni |
| --- | --- |


Tunnisteet
IUPAC-nimi:  Trisyklo[3.3.2.02,8]deka-3,6,9-trieeni
CAS-numero:  1005-51-2
PubChem CID:  136796
SMILES:  C1=CC2C3C2C=CC1C=C3
Ominaisuudet
Molekyylikaava:  C10H10
Moolimassa:  130,18 g/mol
Sulamispiste:  96 °C
Kiehumispiste:  400 °C (hajoaa)
Bullvaleeni (C10H10) on trisyklisiin alkeeneihin kuuluva orgaaninen yhdiste. Bullvaleeni on huomattava sen fluksionaalisen rakenteen vuoksi ja sen rakenne ja reaktiot ovat hyvin tutkittuja.
Ominaisuudet ja valmistus

Huoneenlämpötilassa bullvaleeni on väritöntä kiteistä ainetta. Bullvaleenin huomattavin piirre on sille tapahtuvat Cope-toisiintumiset, jotka tekevät rakenteesta fluksionaalisen. Bullvaleenista tunnetaan 10!/3 eli 1 209 600 eri isomeeria, jotka toisiintuvat erittäin nopeasti. Toisiintuminen noudattaa 1. kertaluvun reaktiokinetiikkaa ja reaktion nopeusvakio on huoneenlämpötilassa 3 440 s-1 ja aktivoitumisenergia on 12,6 kcal/mol. Fluksionaalisuudesta seuraa se, että kaikki yhdisteen hiili- ja vetyatomit ovat kemiallisesti samanlaisia ja esimerkiksi NMR-mittauksissa sekä hiilet että vedyt antavat vain yhden signaalin. Bullvaleenin reaktiot ovat tyypillisiä alkeeneille. Se reagoi muun muassa halogeenien kanssa additioreaktiolla ja vedytettäessä kaksoissidoksen pelkistyvät ja syklopropaanirengas aukeaa. Kuumennettaessa bullvaleenia noin 400 °C:n lämpötilaan se hajoaa naftaleeniksi ja vedyksi.
Bullvaleenia voidaan valmistaa lähtien syklo-oktatetraeenista. Syklo-oktatetraeeni dimerisoidaan kuumentamalla noin 76 °C:n lämpötilaan. Tästä dimeeristä lohkeaa bentseeniä ja muodostuu bullvaleenia säteilytettäessä sitä UV-valolla. Ensimmäisen kerran bullvaleenia valmisti Gerhard Schröder vuonna 1964 tällä tavoin. Toinen tapa on säteilyttää UV-valolla cis-9,10-dihydronaftaleenia.
Molekyylin nimi

Bullvaleenin olemassaolon ennustivat William von Eggers Doering ja Wolfgang Roth vuonna 1963. Nimen kerrotaan johtuvan Doeringin lempinimestä "Bull". Toisen tarinan mukaan nimen kerrotaan johtuvan rakennetta epäilleen tohtoriopiskelijan kutsuttua rakennetta hölynpölyksi (englanniksi bull).
Aiheesta muualla

Kuvia tai muita tiedostoja aiheesta Bullvaleeni Wikimedia Commonsissa
Esimerkkejä bullvaleenin Cope-toisiintumisista
Sidney Kingsley

| Sidney Kingsley> Henkilötiedot |
| --- | --- |
Syntynyt: 22. lokakuuta 1906 New York, New York, Yhdysvallat
Kuollut: 20. maaliskuuta 1995 (88 vuotta)
Kansalaisuus:  Yhdysvallat
Ammatti:  näytelmäkirjailija
Kirjailija
Palkinnot
 Pulitzer-palkinto (1934) 
Aiheesta muualla
Löydä lisää kirjailijoitaKirjallisuuden teemasivulta
Sidney Kingsley, synt. Sidney Kirschner (22. lokakuuta 1906 New York, New York – 20. maaliskuuta 1995) oli yhdysvaltalainen näytelmäkirjailija. Hän valmistui Cornellin yliopistosta 1928. Kingsley sai Pulitzer-palkinnon vuonna 1933 valmistuneesta näytelmästään Men in White (suom. Lääkärin maailma). Hänen muihin näytelmiinsä kuuluvat muun muassa Dead End (1934), The Patriots (1943), Detective Story (1949) ja Darkness at Noon (1951). Kingsley kirjoitti myös lyhyen aikaa elokuvakäsikirjoituksia.
Aiheesta muualla

Sidney Kingsley Internet Movie Databasessa. (englanniksi)
Award-Winning Sidney Kingsley Wrote Plays With Social Messages. The Seattle Times.  21.3.1995. Arkistoitu 10.7.2021. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Tšekki  Alankomaat  Puola 
Tieteilijät:  CiNii 
Henkilöt:  Deutsche Biographie 
Muut:  SNAC  IdRef
Chet Williamson

Chet Williamson (s. 1948 Lancaster, Pennsylvania) on yhdysvaltalainen kirjailija. Hän on julkaissut parikymmentä kirjaa, pääasiassa kauhua ja jännitystä. Williamsonilta on suomennettu Forgotten Realms -kirja Murha Cormyrissa (1996) sekä kolme novellia teoksessa Kauhujen kirja 7.
Teoksia > Romaaneja

Soulstorm (1986)
Ash Wednesday (1987)
McKain's Dilemma (1988)
Lowland Rider (1988)
Dreamthorp (1989)
Reign (1990)
Mordenheim (1994)
Second Chance (1994)
Hell: A Cyberpunk Thriller (1995)
The Crow: City of Angels (1996)
Murder in Cormyr (1996, suom. Murha Cormyrissa.  (Suom. Renne Nikupaavola. Forgotten realms)  Jalava, 1999.  ISBN 951-887-168-X )
The Crow: Clash By Night (1998)
Pennsylvania Dutch Night Before Christmas (2000)
Uniting Work and Spirit: A Centennial History of Elizabethtown College (2001)
The Story of Noichi the Blind (2007)
Pennsylvania Dutch Alphabet (2007)
The Final Verse (novellikirjanen/CD, 2007)
Teoksia > Kokoelmia

The House of Fear: A Study in Comparative Religions (1989)
Figures in Rain: Weird And Ghostly Tales (2002)
Teoksia > Searchers-sarja

City of Iron (1998)
Empire of Dust (1998)
Siege of Stone (1999)
Aiheesta muualla

Kotisivut (englanniksi)
Teokset (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Tšekki 
Muut:  IdRef
Budolajien suomalaiset kattojärjestöt

Suomessa toimivien budōlajien kattojärjestöt.
Suomen kendoseurojen keskusliitto

Suomen kendoseurojen keskusliitto on suomalaisten kendoseurojen kattojärjestö. Kendoliiton lajivalikoimaan kuuluvat kendō, ZNKR iaidō ja ZNKR jōdō. Liittoon kuului 2007 alussa 19 kendoseuraa, joista kaikissa harjoitellaan kendoa, mutta iaidōa ja jōdōa vain joissain. Tuhannen jäsenen raja Suomen kendoseurojen keskusliitossa meni rikki vuoden 2009 syksyllä.  Suomen kendoseurojen keskusliitto on jäsenenä sekä Euroopan kendoliitossa että kansainvälisessä kendoliitossa.
Suomen aikidoliitto

Suomen aikidoliitossa oli vuonna 2007 57 jäsenseuraa. Kaikkiaan 3 041 lisenssin maksanutta jäsentä, joista 1 106 henkeä oli alle 19-vuotiaita (36 %) ja 850 henkeä oli naisia (28 %). Suomen aikidoliitto ry on myös rekisteröityjen liikuntayhdistysten: Suomen Liikunta ja Urheilu ry SLU:n jäsen sekä Nuori Suomi ry jäsen.
Suomen aikidoliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 345 000 euroa. Vuosittainen tuki on ollut vuodesta 2021 lähtien 60 000 euroa.
Suomen karateliitto

Suomen karateliiton perustamiskokous pidettiin Helsingissä 6. joulukuuta 1969. Tuolloin liiton hallitukseen valittiin Kari Kuula, Lasse nieminen, Taisto Raumala, Ilkka Rautavirta, Vesa Reilimo ja Lasse Siurala. Ensimmäisenä puheenjohtajana toimi Siurala, sihteerinä Raumala ja toiminnanjohtajana Kuula.
Suomen judoliitto

Suomen judoliitto ry on vuonna 1958 perustettu rekisteröity yhdistys. Suomen judoliitossa oli 2008 noin 12 500 aktiivia jäsentä kaikkiaan 118  judoseurassa. Suomen judoliitto ry on myös Suomen Liikunta ja Urheilu ry SLU:n jäsen sekä Suomen Olympiakomitean ja Nuori Suomi ry jäsen. Suomen judoliitto on Euroopan judoliiton ja kansainvälisen judoliiton jäsen.
Suomen iaidoliitto

Suomen iaidoliitto on perustettu 11/1986. Liiton puheenjohtajana on perustamisesta asti toiminut Jukka Helminen.  Suomen iaidoliiton jäseninä on kaksitoista suomalaista iaidoseuraa ja Suomen Musō Shinden-ryū-yhdistys.
Suomen kyudoliitto

Suomen kyudoliittoon on suomalaisten kyudōseurojen kattojärjestö. Suomen kyudoliittoon kuuluu seitsemän suomalaista kyudō-seuraa, ja se on jäsenenä Euroopan kyudoliitossa ja kansainvälisessä kyudoliitossa.
Art Garfunkel

| Art Garfunkel |
| --- | --- |
 Art Garfunkel vuonna 2013
Henkilötiedot
Koko nimi:  Arthur Ira Garfunkel
Syntynyt: 5. marraskuuta 1941 (ikä 83) Queens, New York
Ammatti:  laulaja, lauluntekijä, näyttelijä, runoilija
Muusikko
Laulukielet:  englanti
Aktiivisena:  1956 –
Tyylilajit:  folkrock, softrock, rock, pop
Soittimet:  laulu
Yhtyeet:  Simon & Garfunkel, sooloura
Levy-yhtiöt:  Columbia Records, Atco Records
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Arthur Ira ”Art” Garfunkel (s. 5. marraskuuta 1941 Queens, New York) on yhdysvaltalainen laulaja, lauluntekijä, runoilija ja näyttelijä. Kuulasääninen Garfunkel tunnetaan Paul Simonin kanssa perustamastaan duosta Simon & Garfunkel, joka teki menestyneitä folkrock-levytyksiä 1960-luvulla. Duon hajoamisen jälkeen Garfunkel aloitti soolouran. Hän on voittanut viisi Grammy-palkintoa mukaan lukien palkinnon elämäntyöstään sekä ansainnut Golden Globe -ehdokkuuden. Hänet on myös nimetty Rock and Roll Hall of Fameen vuonna 1994.
Varhainen elämä

Arthur Ira Garfunkel syntyi 5. marraskuuta 1941 New Yorkin Queensin kaupunginosassa romanianjuutalaiseen perheeseen. Hän tapasi Paul Simonin koulussa kuudennen luokan näytelmässä. He perustivat lukiossa lauluduon nimeltä Tom and Jerry ja julkaisivat singlen ”Hey Schoolgirl”. He lähtivät kuitenkin omille tahoilleen collegeen, Garfunkel Columbian yliopistoon opiskelemaan arkkitehtuuria. Garfunkel esiintyi opiskeluaikoinaan toisinaan taiteilijanimellä Artie Garr.
Laulajanura

Vuonna 1962 Simon ja Garfunkel palasivat yhteen ja alkoivat esiintyä New Yorkin Greenwich Villagen folk-klubeilla. Vuosien 1964–1970 välillä he julkaisivat viisi albumia Simon & Garfunkel -nimisenä duona, kunnes lähtivät soolourilleen vuoden 1970 menestyslevyn Bridge over Troubled Water jälkeen. Duon hajoamiseen vaikutti paljon se, että Garfunkel käytti tuolloin paljon aikaa omaan elokuvanäyttelijän uraansa. He ovat kuitenkin senkin jälkeen esiintyneet usein yhdessä.
Garfunkelin ensimmäinen sooloalbumi Angel Clare (1973) nousi Yhdysvaltain albumilistan sijalle viisi. Vuonna 1979 julkaistu single "Bright Eyes" oli suurmenestys ja nousi listaykköseksi useassa maassa vaikkakaan ei Yhdysvalloissa. Koko soolourallaan Garfunkel on julkaissut yhteensä 11 albumia sekä kokoelmalevyjä.
Garfunkel kirjoitti ensimmäiset omat laulunsa vuoden 2002 levylleen Everything Waits To Be Noticed.
Simon & Garfunkelin kiertue keskeytyi vuonna 2010 kun Garfunkel sai äänihuulihalvauksen. Hänen äänensä palautui ennalleen vasta neljän vuoden kuluttua. Sinä aikana Garfunkelin ja Paul Simonin välit viilenivät, kun Garfunkel valitti julkisuudessa, ettei koskaan ollut saanut riittävää tunnustusta duon toisena puolikkaana. Garfunkel jatkoi esiintymiskiertueita äänensä palattua kuntoon.
Kirjailijanura

Garfunkel on kirjoittanut runoja vuodesta 1981 lähtien, ja vuonna 1989 hän julkaisi proosarunokokoelmansa Still Water.
Garfunkel julkaisi kävelyretkillään kirjaamiaan mietelmiä ja muita lyhyitä tekstejä vuonna 2017 kirjana What Is It All But Luminous – Notes from an Underground Man.
Yksityiselämä

Garfunkelin ensimmäinen vaimo oli Linda Grossman, jonka kanssa hän meni naimisiin vuonna 1972. He erosivat vuonna 1975. Garfunkelin seuraavien vuosien kumppani Laurie Bird teki itsemurhan vuonna 1979. Garfunkel meni naimisiin Kim Cermakin kanssa vuonna 1988. He saivat pojan vuonna 1990 ja toisen vuonna 2005 sijaissynnyttäjän avulla.
Garfunkel aloitti vuonna 1984 idästä länteen suuntautuvan kävelymatkan Yhdysvaltojen halki. Hän käveli 12 vuoden ajan pieniä teitä pitkin osuuksia aikataulunsa salliessa ja palasi lentämällä ja autolla takaisin aina sille paikalle, mihin oli edellisellä etapillaan jäänyt. Hän saavutti Tyynenmeren rannan Oregonissa syyskuussa 1996. Vuonna 1998 Garfunkel aloitti kävelyn Euroopan halki Irlannin länsirannikolta Istanbuliin, jonne hän saapui vuonna 2014.